O termin ye emplegato mas que mas ta describir u bien un eclix solar, quan a uembra d'a Luna caye sobre a superficie d'a Tierra, u un eclix lunar, quan a uembra d'a Tierra caye sobre a superficie d'a Luna. De totas trazas, se puet referir tamién a fenomenos externos a o sistema Tierra-Luna: por eixemplo, un planeta movendo-se en a uembra proyectata por un d'os suyos satelites, un satelite movendo-se en a uembra proyectata por o suyo planeta pai, u un satelite pasando por a uembra d'unatro satelite.